**PUBLIKAKO AKHARIBE**

**VAŠ REGISTRUIBE E KANDIDATENGO TE OVEN ANKETARIA**

registruibe ka ovol ano vakti e 22. julesta (e 7,00 sahatenda) dži 5. avgusti (dži 20,00 sahatia)

Republikako instituti vaš statistika ikalga publikako akharibe e sa interesuime dizutnenge te registruinenpe vaš buti e **anketarengi ano Registruibe e dizutnengo, kherengo thaj apartmanengo ko 2022. ber** (ano dur teksti: Registruibe), savo ovela ano vakti e **e 1. dži 31. oktobarea 2022. beršeste.**

Interesuime dizutne šaj te registruinenape **numa hraminga elektronsko aplikaciono lil** ano sajtia e Republikake institutesko vaš statistika: **stat.gov.rs** thaj **popis2022.stat.gov.rs**.

**Leparibe: Ano ikalibe, teksti ano lunđaripe šaj te ovol sar ulavdo dokumenti**

**jase te putarolpe prekal linki  *akate***

**Bukja e anketarengi:**

Anketaria siolen obligacia anglo lejibe e registruibasko te oven ano pandždivengo treningi, te sikljon metodologia e Registruibaski thaj buti ani aplikacia vaš khedipe e gendjengo thaj te vizitinen tereni e instruktorea. E 1. dži 31. oktobarea manglape te hraminen sa objektia e registruibaske (apartmania, khera thaj džene), ani teritoria savi dendi olenge, istemalkeriba laptop vaš hramibe e gendjengos ano elektronsko aplikacie.

**Vakti e angažuibasko e anketarengo**

**e 23. septembarea dži 31. oktobri 2022. beršeste**

Leparibe: ano vakti e vizitako ano tereni anglo registruibe thaj dži ovela terensko realizacia e registruibaski, ulavibe e butikerdutne vaktesko ovela ano jekhipe e Planea aktivnostengo thaj šaj te dikhljarol buti ini vikendea.

**Fundone forme save o kandidati manglape te pherol:**

* raštrako lil e Republikako Srbia;
* sajekh adresa e bešipaski jase registruimo bešipe ani Republika Srbia;
* majhari 18 berša ano momenti kana dela aplikacia;
* kaj agorisarga majhari trinberšengo maskarutno edukuibe;
* kaj na sine došalutno, kaj opipe kandidati nane legardo rodipe thja kaj opipe ov na ovela došalutno procesi.

**Ulavde forme save o kandidati manglape te pherol:**

* pindžaribe buti ano kompjuteri (MS Office, internet) – dikhljardo testiribe e kandidatesko;
* šajipe te ovol ole konekcia ano internet ano vakti e angažuibasko.

E alosarde kandidatea hraminelape:

- **Kontrakti kotar jekhvaktesko thaj ulavdevakteske bukja** (bibućarne džene, bućarne džene e bipherde butikerdutne vaktea, **beršenge** penzioneria) jase

- **Kontrakti kotar pana buti** (dženo savo kerela buti e pherde butikerdutne vaktea ko aver manginutno e bukjako)

**IMPORTANTNO LEPARIBE:** Instituti nane đevaptuno vaš eventualno našalibe hakaja e butikerdutne angažuime dženosko dži savo šaj te avol sebepi prmibe oleske butikerdutne statusesko thaj pheribe e butikerdutne lovengo vaš buti (ano misal: ačhavibe e pokibasko e familiarno penziako, pokibe vaš situacia e bibućarnipasko thaj esavko).

Rang – lista e kandidatengi save akharenape thaj dena dokumentacia thaj testiribe ka ovol mothavdo **10. avgustea 2022. beršeste** ano sajtia e Instituteske (**stat.gov.rs** tha **popis2022.stat.gov.rs**).